TOM-SAWYER-WEB	Eth prèmi li siguec autrejat a Tom damb tanta efusion coma eth suberintendent podec vantar-se en aqueres circonstàncies; mès que li mancaue quauquarren der autentic rajòu, pr'amor qu'er instint deth praube subjècte li hège a saber qu'aquiu i auie un mistèri que dilhèu non comportaue era lum; qu'ère simplaments absurd qu'aqueth gojat auesse arremassat dues mil garbes de sciéncia escriptoristica enes sòns locaus: ua dotzena que ja agotarien era sua capacitat, sense dobte.